క్రిస్టల్ డిసౌజా

క్రిస్టల్ డిసౌజా (ఆంగ్లం: Krystle D'Souza; జననం 1990 మార్చి 1) ప్రధానంగా హిందీ టెలివిజన్‌ ధారావాహికలలో నటించే భారతీయ నటి. ఆమె 2007లో కహే నా కహే(Kahe Naa Kahe)లో కింజల్ పాండే పాత్రతో తన నటనా రంగ ప్రవేశం చేసింది. ఏక్ హజారోన్ మే మేరీ బెహనా హై(Ek Hazaaron Mein Meri Behna Hai)తో ఆమె జీవికా వధేరా పాత్రను పోషించింది.

ఏక్ నయీ పెహచాన్‌లో సాక్షి మోడీ, బ్రహ్మరాక్షస్‌లో రైనా శర్మ, బెలన్ వలీ బహులో రూపా అవస్థి పాత్రలలో ఆమె నటనతో బాగా ప్రసిద్ధి చెందింది. ఆమె 2019లో ఫిట్‌రాత్తో వెబ్‌ సీరీస్ లోకి అడుగుపెట్టింది. 2021లో చెహ్రేతో సినీ రంగ ప్రవేశం చేసింది.

బాల్యం 
ఆమె 1990 మార్చి 1న ముంబైలో క్రైస్తవ కుటుంబంలో జన్మించింది. ఆమె దేవుడిని బలంగా నమ్ముతుంది.

కెరీర్ 
ఆమె కళాశాల విద్యలో ఉండగానే తన నటనా వృత్తిని ప్రారంభించింది. ఆపై 2007లో కహే నా కహేలో నటించింది. ఆ తర్వాత క్యా దిల్ మే హైలో తమన్నా పాత్రలో మెప్పించింది. 2008లో ఆమె స్టార్ ప్లస్ కస్తూరిలో నవనీత్‌గా, కిస్ దేశ్ మే హై మేరా దిల్‌లో వీర పాత్రలలో నటనకు గుర్తింపుపొందింది.

2010లో ఆమె సోనీ టీవీ బాత్ హమారీ పక్కి హైలో తారగా నటించింది. ఆమె సోనీ టీవీ ఆహత్‌లో కూడా అతిధి పాత్రలో కనిపించింది, అదే సంవత్సరంలో యామిని పాత్రను పోషించింది.

2011లో ఆమె కరణ్ టాకర్ సరసన ఏక్ హజారోన్ మే మేరీ బెహనా హైలో జీవికా వధేరా పాత్ర పోషించింది.

గుర్తింపు 

 2013లో ఈస్టర్న్ ఐ 50 సెక్సీయెస్ట్ ఆసియన్ ఉమెన్ లిస్ట్‌లో ఆమె 19వ స్థానంలో నిలిచింది.
 టైమ్స్ ఆఫ్ ఇండియా ఇండియన్ టెలివిజన్ 2017లో టాప్ 20 మోస్ట్ డిజైరబుల్ ఉమెన్‌ల జాబితాలో ఆమె 5వ స్థానంలో నిలిచింది.

అవార్డులు, నామినేషన్లు

మూలాలు 

1987 జననాలు
ఇండియన్ సోప్ ఒపెరా నటీమణులు
భారత టెలివిజన్ నటీమణులు
ముంబయి నటీమణులు
హిందీ టెలివిజన్‌లో నటీమణులు
భారతీయ సినిమా నటీమణులు
భారతీయ క్రైస్తవులు